
# Text

ekaviṃśatistotra

namas tāre ture vīre kṣaṇadyutinibhekṣaṇe /
trailokyanāthavaktrābjavikasatkesarodbhave // nevs_1

namas śāntasaraccandrasaṃpūrṇapaṭalānane /
tāre sahasravikalpaprahasatkiraṇojjvale // nevs_2

namaḥ kanakanīlābjapāṇipadmavibhūṣite /
dānavīryatapaḥkṣāntititikṣādhyānagocare // nevs_3

namas tathāgatoṣṇīṣavijayānantacāriṇi /
aśeṣapāramitāprāptajinaputraniṣevite // nevs_4

namas tuttārahūṃkārapūritāśādigantare /
saptalokakramākrāntā aśeṣākarṣaṇakṣaṇe // nevs_5

namaḥ śakranarabrahmamarudviśveśvarārcite /
bhūtavetālagandharvagaṇapuraskṛte // nevs_6

namas tratritriphaṭkāre paramantrapramardani /
pratyālīḍhapādanyāse śikhijvālākulojjvale // nevs_7

namas ture mahāghore māravīravināśani /
bhṛkuṭīkṛtavaktrābjasarvaduṣṭanisūdani // nevs_8

namas triratnamudrāṅke hṛdyāṅgulivibhūṣite /
bhūṣitāśeṣadikcakranikare sukulākule // nevs_9

namaḥ pramuditāṭopamukuṭākṣiptasāriṇi /
hasatprahasattuttāre māralokabhayaṃkari // nevs_10

namaḥ samantabhūpālāpātālākarṣaṇakṣaṇe /
bhṛkuṭikṛtahūṃkāre sarvāpadavimocani // nevs_11

namaḥ śikhaṇḍakhaṇḍendumukuṭābharaṇojjvale /
amitābhatathābhāre bhāsvare kiraṇadhruve // nevs_12

namaḥ karatalāghātacaraṇāhatabhūtale /
bhṛkuṭikṛtahūṃkārasaptapātālanāśini // nevs_13

namaḥ kalpāntahutabhugjvālāmālāntare sthite /
ālīḍhamuditābaddharipucakravināśini // nevs_14

namaḥ śive śubhe śānte śāntanirvāṇagocare /
svāhā praṇamya saṃyukte mahāpātakanāśini // nevs_15

namaḥ pramuditābaddharipugātraprabhedani /
daśākṣarapādanyāse vidyāhuṃkāradīpite // nevs_16

namas ture pādāghāte huṃkārakārajīvite /
merumaṇḍalakailāśabhūvanatrayacāraṇi // nevs_17

namaḥ surāsarākārahariṇīkakare sthite /
haradviruktaphaṭkāra aśeṣaviśanāśini // nevs_18

namaḥ suragaṇayakṣāsurakinnarasevite /
ābaddhamuditābhogakari duḥsvapnanāśini // nevs_19

namaś candrārkasaṃpūrṇa nayanadyutisvabhāsvare /
tāra dviruktottāre viṣamajvalanāśini // nevs_20

namas tritalavinyāse śivaśaktisamanvite /
grahavetālayakṣādyanāśani pravare ture // nevs_21

mantramūlam idaṃ stotraṃ namaskāraikaviṃśati /
yaḥ paṭhet prāyaśo dhīmān devyā bhaktisamanvitaḥ // 1

so 'yaṃ vā prātar utthāya smaret sarvābhayapradaṃ /
sarvapāpapraśamanaṃ sarvadurgatināśanam // 2

abhiṣiktobhaya tūrṇaṃ asmin mahattām āsādya /
viṣaṃ tasya mahāghoraṃ smaraṇāt pralayaṃ yānti // 3

grahajvalaviṣārtānām anyeṣāṃ caiva satvānām /
putrakāmo labhet putraṃ sarvakāmān avāpnoti // 4

saptābhir jinakoṭibhiḥ so 'nte bauddhapadaṃ vrajet /
sthāvaraṃ vātha jaṅgamaṃ sāḍ idaṃ pīḍam eva ca // 5

paramārtivināśanaṃ dvitrisaptābhivartinām /
dhanakāmo labhed dhanaṃ na vighnaiḥ pratihanyate // 6

iti śrīsaṃyaksaṃbuddhavairocanabhāṣitaṃ bhagavatyāryatāradevyā namaskāraikaviṃśatistotraṃ saṃpūrṇaṃ samāptaṃ // śubham //
— Namaskāraikaviṃśatistotra (Academic edition — see source file header)

